กสทช.เคาะเยียวยา MCOT 3.2 พันลบ.แลกคืนคลื่น 2600MHz พร้อมแบ่ง”เพลย์เวิร์ค”
กสทช.เคาะเยียวยา MCOT 3.2 พันลบ.แลกคืนคลื่น 2600MHz พร้อมแบ่งครึ่ง "เพลย์เวิร์ค"
กสทช.เคาะเยียวยา MCOT 3.2 พันลบ.แลกคืนคลื่น 2600MHz พร้อมแบ่งครึ่ง "เพลย์เวิร์ค"
10 มิ.ย. 2563

นายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แถลงว่า ที่ประชุมกรรมการ กสทช.มีมติเห็นชอบวงเงินเยียวยาจากการเรียกคืนคลื่นความถี่ย่าน 2600 เมกะเฮิรตซ์ (MHz) ให้กับบริษัท อสมท จำกัด (มหาชน) หรือ MCOTกรอบวงเงินเยียวยา ที่ 3,235.83 ล้านบาท โดยได้พิจารณาบนระยะเวลาถือครองคลื่นความถี่ 6 ปี 5 เดือน (กำหนดระยะเวลาถือครองคลื่นความถี่ที่เหลือ 3 ปี รวมกับระยะเวลาพิจารณาสิทธิในการใช้คลื่นความถี่ตั้งแต่แผนแม่บทคลื่นความถี่มีผลบังคับใช้อีก 3 ปี 5 เดือน )
ทั้งนี้ คณะกรรมการ กสทช.ได้รับทราบและให้ อสมท ปฎิบัติตามหนังสือของ อสมท.ที่ นร.6100/1250 วันที่ 4 มิ.ย.63 ในการแบ่งสัดส่วนเงินเยียวยาระหว่าง อสมท กับบริษัท เพลย์เวิร์ค จำกัด ซึ่งเป็นบริษัทคู่สัญญา ที่กำหนดว่า กรรมการผู้อำนวยการใหญ่เป็นผู้มีอำนาจตามกฎหมายในการชดใช้และจ่ายค่าตอบแทน ไม่ใช่อำนาจของกรรมการบริหาร อสมท.
การแบ่งสัดส่วนเงินเยียวยาให้แบ่งเท่ากันทั้ง อสมท และ เพลย์เวิร์ค  โดยการจ่ายเงินมอบหมายให้สำนักงานฯ จ่ายเงินให้ อสมท โดยยึดตามเงื่อนไขของจุฬาลงกรณ์มหาวิทยาลัยที่ได้ทำการศึกษาในเรื่องนี้ ให้แบ่งการจ่ายเป็นงวด สอดคล้องกับการชำระค่าธรรมเนียมใบอนุญาตคลื่นความถี่  2600 เมกะเฮิรตซ์